**ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ НА УЧАСТНИЦИТЕ**

в ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

**“Доставка, монтаж, въвеждане в експлоатация и гаранционно обслужване на 3D Оптичен Конфокален Микроскоп за контрол с необходимото програмно обезпечаване (КСМ)”**

1. Разглеждане на техническите предложения.

**1.1.** Преди началото на подробното оценяване на офертите, комисията извършва предварителна проверка за комплексността на подадените предложения и съответствието им с минималните изисквания, обявени в документацията за участие.

**1.2.** Проверява се наличието на всички необходими документи за участие, съгласно Указанията за подготовка на офертата към участниците за възлагане на обществената поръчка. При липса на някой от изискуемите документи съответния участник не се допуска до по-нататъшно участие.

**1.3.** При установяване, че не са изпълнени минималните технически и функционални характеристики на системата, предмет на настоящата процедура, заложени в техническата спецификация, съответния участник не се допуска до по-нататъшно участие.

**2.** Оценка на предложенията

**2.1.** До оценка по настоящата методика се допускат офертите на всички участници, които отговарят на минималните изисквания на възложителя.

**2.2.** В процедурата за избор на изпълнител с предмет: “Доставка, монтаж, въвеждане в експлоатация и гаранционно обслужване на 3D оптичен конфокален микроскоп за контрол с необходимото програмно обезпечаване **(КСМ)**” офертите се оценяват по критерий **„Икономически най-изгодна оферта”.**

**3.** Показатели и съответните тегла:

**3.1.** Техническа оценка – **ТО,** включваща оценка по два показателя:

|  |  |
| --- | --- |
| 1. Технически параметри (Т) | 57 % |
| 2. Гаранционно обслужване (G) | 13 % |

**3.2.** Икономическа оценка - **ИО**, включваща оценка на показателя:

|  |  |
| --- | --- |
| Цена (С) | 30% |

**4.** Изчисляване на Техническата оценка – **ТО**.

Техническата оценка представлява сбор от получените оценки по двата технически показателя и се изчислява по формулата:

**ТО = Т + G,** където

**Т** – получените точки при оценяване на показателя „Технически параметри”;

**G** – получените точки при оценяване на показателя „Гаранционно обслужване”.

**4.1.** Стойността на техническия показател **Т** - „Технически параметри” се определя по следната формула:

**Т% = (Tj/100) x 57%**

**Тj**=**∑ Вi , където:**

**Tj** – точките получени от j-тия участник, а **Bi** е оценката му по съответната позиция **i** от Таблица 1. Максималната стойност на Tj е 100.

**57 %–** коефициент за относителна тежест на показателя в комплексната оценка.

**Таблица 1 – Допълнителни изисквания към компонентите на КСМ**

|  |  |  |
| --- | --- | --- |
| **№** | **Параметър** | **Bi Точки** |
| 1 | Обектив с увеличение 20х | Числена апертура (NA) поне 0.70, свободна работна дистанция най-малко 1.3 mm, обективът да е оптимизиран за осветление с дължина на вълната 405 nm. – **12 точки.** |
| 2 | Ротация на сканиране | Свободна, на 360°, със стъпка от 0.1° или по-малка – **12 точки.** |
| 3 | Осветление с бяла светлина | LED осветление за отразена светлина с цветна температура в интервала 5500 – 6000 К и среден живот > 60 000 часа - **10 точки.** |
| 4 | Система за наблюдаване | Бинокулярен фототубус с разделение на светлината 100% окуляри : 0% камера и 0% окуляри : 100% камера, с ъгъл на наклон, не повече от 15° и видимо поле най-малко 25 mm - **10 точки.** |
| 5 | Възможност за използване на системата като изследователски светлинен микроскоп | Да –**10 точки.** |
| 6 | Подобряване качеството на образа | Рефлекторен диск с най-малко 6 позиции за контрастни техники и флуоресцентни филтри –**10 точки.** |
| 7 | Възможност за надграждане | * С различни осветители за преминаваща (4 точки) и отразена (4 точки) светлина и флуоресценция (4 точки); - общо максимум **12 точки.** * С допълнителни аналитични методи в отразена светлина – флуоресценция (2 точки) , тъмно поле (2 точки), DIC (3 точки), поляризация (3 точки); в преминаваща светлина – светло поле (2 точки) - общо максимум **12 точки.** * С моторизирана сканираща маса за изследване на образците – **12 точки.** |

Указание: в случай, че предложеното от участника оборудване не отговаря на допълнителните изисквания за присъждане на точки по съответния параметър съгласно Таблица 1, участникът получава 0.00 (нула) точки по съответния параметър.

**4.2.** Оценката на показателя - **G** „Гаранционно обслужване”.

Този показател се изчислява по формулата:

**G% = Gj x 13%, където:**

**Gmax**

**Gj –** предложеният гаранционен срок в месеци от оценявания j-тия участник.

**Gmax –** предложеният максимален гаранционен срок в месеци от допуснат участник в процедурата по този показател.

**13 %–** коефициент за относителна тежест на показателя в комплексната оценка.

Оценката Gj може да приема максимална стойност 36 месеца. Ако даден участник вобществената поръчка предложи по-дълъг гаранционен период от 36 месеца Gjи Gmax отново приемат стойности 36.

**5.** Оценка на икономическия показател **ИО.**

При този показател се извършва оценка на **предложената обща цена** за доставка, монтаж, въвеждане в експлоатация, гаранционно обслужване и извършване на обучение на специалисти от ИФТТ-БАН за работа със системата. Показателя се изчислява по следната формула:

**ИО% = Сmin х 30%** , където:

**Сj**

**Сmin** е предложената от участник най-ниска обща цена в лева без ДДС за изпълнение на обществената поръчка;

**Сj** е предложената от оценявания **j** участник обща цена в лева без ДДС за изпълнение на обществената поръчка;

**30%**  е коефициента на относителната тежест на показателя в общата оценка.

**3.3.** Комплексната оценка – **КО** се изчислява по следната формула:

**КО = ТО + ИО , където:**

**КО –** комплексна оценка в проценти;

**ТО –** получената техническа оценка в проценти;

**ИО –** икономическа техническа оценка в проценти;

Участниците в поръчката могат да получат за комплексна оценка максимум 100 точки.

На първо място се класира участникът, получил най-висока комплексна оценка. Останалите участници се подреждат по низходящ ред.